Hun kender opskriften på succes. Derfor har Erhvervs- og Byggestyrelsen besluttet, at Louise Grønhøj skal være rollemodel som iværksætter. - Jeg har meget fokus på målet, jeg er meget flittig og så vælger jeg mine sparringspartnere med omhu, siger Louise Grønhøj til TV2/Nord. Louise Grønhøj har haft succes med at sælge rengøringsartikler til erhvervslivet online fra sit eget hjem. Men folk har også tvivlet på, om hun samtidig kunne klare rollen som mor, når en selvstændig aldrig rigtig har fri. Iværksætterugen sætter især fokus på at få kvinder til at starte deres egen forretning. - I forhold til at være kvinde og drive forretning, så jeg synes måske, hvis jeg må være ærlig, at det kan være lidt komisk, at man går så meget op i det, for mine muligheder er jo fuldstændig de samme, som hvis jeg havde været en mand, siger Louise Grønhøj til TV2/Nord. Iværksætterugen sætter især fokus på at få kvinder til at starte deres egen forretning.

Referat:
Det er iværksætteruge. Og i den forbindelse er en ung kvinde fra Nordjylland blevet kåret som rollemodel for andre iværksættere.